Ունկնդրելով ելույթ ունեցողների առաջարկությունները՝ որոշվեց նման քննարկումները դարձնել շարունակական, քննարկման առանձին առարկա դարձնելով նշված թեմաները, որից հետո խնդիրը ներկայացնել և դրա լուծման ուղիներին մասնակից դարձնել նաև պետական կառույցներին: Վերոհիշյալ կլոր սեղանի ընթացքում ակնհայտորեն դրսևորվեց այն, որ վիրահայ համայնքում ձևավորվում է համատեղ ուժերով գործելու նոր կուլտուրա: Այն է՝ առողջ քննարկումների, փոխադարձ հանդուրժողականության և համագործակցության վրա հիմնված գործնական մոտեցումներով գտնել համայնքային կյանքի հիմնախնդիրների լուծման ուղիները: Ներկաների որոշմամբ հաջորդ կլոր սեղանի քննարկման թեմա նախանշվեց հայեցի դաստիարակությունը, մայրենի լեզվով կրթության բնագավառում առկա հիմնախնդիրները և դրանց լուծման ուղիները: